b'\n_START_ARTICLE_\nBranchiopoda\n_START_SECTION_\nEkologija\n_START_PARAGRAPH_\nVe\xc4\x8dina vrst \xc5\xbeivi v kontinentalnih sladkih vodah, od za\xc4\x8dasnih bazen\xc4\x8dkov do stalnih mirujo\xc4\x8dih ali po\xc4\x8dasi teko\xc4\x8dih voda. Mnogo vrst je prilagojenih tudi na \xc5\xbeivljenje v slanih vodah, predvsem slanih jezerih. V morju \xc5\xbeivi razmeroma malo predstavnikov. Med njimi so tako kozmopolitske vrste kot tudi vrste, ki \xc5\xbeivijo samo v enem re\xc4\x8dnem sistemu, jezeru ali ribniku._NEWLINE_Ve\xc4\x8dinoma se prehranjujejo s filtracijo drobnih organskih delcev iz vode, del vrst pa aktivno pobira hrano s podlage (so vsejedi ali mrhovinarji), lovi \xc5\xbeivalski plen ali zajeda na drugih \xc5\xbeivalih.'